cyanic-selkie/wikianc huggingface dataset:
Վիկտոր Գենև
Ակումբային
2011 թվականի հուլիսի 21-ին Գենևը մեկ տարով վարձավճարային պայմանագիր է կնքել Սամարայի «Կռիլյա Սովետով» ակումբի հետ ։ Ռուսաստանի Պրեմիեր լիգայում նրա դեբյուտը կայացել է օգոստոսի 1-ին Պերմի «Ամկար» ակումբի դեմ խաղում, որն ավարտվել է 1:1 հաշվով ։ 2012 թվականի հունվարին պայմանագիր է կնքել «Ալեքսանդրիա» ակումբի հետ, որի կազմում անցկացրել է 9 խաղ և խփել 2 գոլ ։ Այնուհետև կրկին վերադարձել է «Սլավիա»։
2016 թվականի փետրվարի 13-ին Գենևը պայմանագիր է կնքել Մինսկի «Դինամո» ակումբի հետ ։ Կես տարվա ընթացքում մասնակցել է 3 խաղի՝ երկուսը առաջնությունում, մեկը՝ Գավաթի առաջնությունում (երկու անգամ դուրս է եկել փոխարինման և մեկ անգամ փոխարինվել է)։ 2016 թվականի հուլիսի 12-ին հայտնի է դարձել, որ ֆուտբոլիստի հետ ակումբի պայմանագիրը խզվել է ։
Հավաքականում
Վիկտոր Գենևը Բուլղարիայի երիտասարդական հավաքականի կազմում մասնակցել է 2011 թվականի Եվրոպայի առաջնության որակավորման փուլին՝ անցկացնելով 5 խաղ և խփելով 1 գոլ։ Միակ գոլը Վիկտոր Գենևը խփել է 2009 թվականի սեպտեմբերի 9-ին Շվեդիայի հավաքականի դեմ արտագնա խաղում՝ հանդիպման 34-րդ րոպեին հավասարեցնելով հաշիվը, սակայն դա չի փրկել բուլղարացիներին պարտությունից ։ 2010 թվականի նոյեմբերի 11-ին Բուլղարիայի ազգային հավաքականի մարզիչ Լոթար Մաթեուսը Գենևին հրավիրել է նախապատրաստվելու Սերբիայի հավաքականի դեմ խաղին ։
Արտաքին հղումներ
Կատեգորիա:Բուլղարացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Կռիլյա Սովետովի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Զամոստի
Զամոստի (Замости), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Զամոստի գյուղում բնակվում էր 96 մարդ։ Բնակավայրը զբաղեցնում է 0,464 կմ² տարածք։ Բնակչության խտությունը կազմում էր 206,9 մարդ/կմ²։
Սիերա Լեոնեի բանկ
Սիեռա Լեոնեի բանկ, Սիեռա Լեոնեի կենտրոնական բանկ։ Այն թողարկում է երկրի արժույթը, հայտնի որպես լեոնե։ Բանկը ձևավորում և իրականացնում է դրամավարկային քաղաքականությունը, ներառյալ արտարժույթը։
Կազմակերպություն և գործունեություն
Սիեռա Լեոնեի բանկի ներկայիս ղեկավարը դոկտոր Պատրիկ Սայիդու Կոնտեն է, ով նշանակվել է նախագահ Էռնեստ Բայ Կորոմայի կողմից և պաշտոնը ստանձնել 2017 թվականին Խորհրդարանի կողմից հաստատվելուց հետո։ Նա հաջորդեց դոկտոր Կելֆալա Մարային։
Բանկի գլխամասային գրասենյակը գտնվում է Ֆրիթաուն քաղաքի Կենտրոնական բիզնես թաղամասում, Սիակա Սթեվենս փողոցում։
Բանկը զբաղվում է ֆինանսական ներգրավման խթանման քաղաքականությամբ և հանդիսանում է Ֆինանսական ընդգրկման Դաշինքի անդամ ։ 2012 թվականի դեկտեմբերի 20-ին անդամակցության ինստիտուտը հայտարարեց հատուկ ուղերձի մասին հետագայում Սիեռա Լեոնեում ֆինանսական արտաքսման վերացման ուղղությամբ։
Պատմություն
Նոր երկրի համար անկախ տնտեսություն ստեղծելու նպատակով կառավարությունը մշակեց օրենսդրություն՝ կենտրոնական բանկ և նոր արժույթ ստեղծելու համար։ Oրենսդրությունն ընդունվեց 1963 թվականի մարտի 27-ին, իսկ բանկը սկսեց գործել 1964 թվականի օգոստոսի 4-ին։ Այդ նույն ժամանակ, լեոնեն հայտարարվեց որպես նոր արժույթ, որն օգտագործեց արժույթի տասնորդական համակարգը։
Տես նաև
Գլխավոր:
Արտաքին հղումներ
Կատեգորիա:Կենտրոնական բանկեր Կատեգորիա:Սիերա Լեոնե
Կարագանդայի ածխային ավազան
Կարագանդայի ածխային ավազան, քարածխային ավազան Ղազախստանի Կարագանդայի մարզում։
Կառուցվածք
Ավազանի մակերեսը 3600 կմ2 է։ Կարբոնի հասակի հզոր (մինչե 4500 Վ) ածխաբեր հատվածքը ներկայացված է ալերոլիտների, արգիլիտների, ածխի, սակավ՝ կոնգլոմերատների, կրաքարերի և տուֆերի հերթափոխվող շերտերով։ Հանքավայրի երկրաբանական կառուցվածքում մասնակցում են նաև ստորին և վերին յուրայի, պալեոգենի, նեոգենի և անթրոպոգենի նստվածքային ապարներ։ Ավազանի երկրաբանական ստրուկտուրայի ձևավորումը մեծ մասամբ հերցինյան ծալքավորության հետևանք է։
Հիմնական ածխաբերություն
Հիմնական ածխաբերությունը կապված է քարածխային ժամանակաշրջանի հետ և կենտրոնացված է վեց շերտախմբում, շահանյան, տենտեկյան, դոլինյան, վերկարագանդյան, կարագանդյան, աշլյարիկյան, աքուդուկյան։ Արդյունավետ շերտերի հզորությունը 0,7-2,5 մ է, առանձին դեպքերում՝ 7-8 մ։
Կոքսացվող ածխի մոտ 1/3-ը դյուրին հարստացվող է։ Մնացածն օգտագործվում է էներգետիկ նպատակներով։ Ածուխները պարունակում են մինչև 1% ծծումբ, 0,01-0, 1% ֆոսֆոր, այրվող զանգվածի ջերմությունը՝ Յուրայի նստվածքները հարուստ են գորշ ածխով, որը պարունակում է 0,01-1, 2% ծծումբ, այրվող զանգվածի ջերմությունը՝
Ածուխների ընդհանուր երկրաբանական պաշարները մինչև 1800 մ խորությունը կազմում են 51,3 միլիարդ տ։
Արտաքին հղումներ
Аварии на шахтах Казахстана
Կատեգորիա:Ածխային ավազաններ
Անդրեյ Լուպան
Անդրեյ Պավլովիչ Լուպան (ռում.՝ Andrei Lupan, 2 (15) փետրվարի, 1912, Միգուլենի, Օրգեևի նահանգ, Բեսարաբիա, Ռուսական կայսրություն — 24 օգոստոսի, 1992, Քիշնև, Մոլդովայի Հանրապետություն), մոլդովացի խորհրդային գրող, հասարակական գործիչ։ Մոլդավիայի ԽՍՀ ժողովրդական գրող (1982), Սոցիալիստական աշխատանքի հերոս (1982), ԽՍՀՄ պետական մրցանակի դափնեկիր (1975)։
Կենսագրություն
1930-ական թվականներին միացել է Բեսարաբիայի՝ ԽՍՀՄ-ին միանալու համար պայքարող մասսայական շարժմանը, դարձել Ռումինիայի Կոմունիստական կուսակցության (1933) ու Կոմունիստ երիտասարդների միության անդամ, մասնակցել է հեղափոխական շարժմանը։ Ընտրվել է Բեսարաբիայի Դեմոկրատական պաշտպանության բլոկի շրջանային կոմիտետի քարտուղար։
Ամուսնացել է Ռախիլ (Ռայա) Գերշևնա Կրիվորուկի հետ, ով նույնպես մասնակցում էր հեղափոխական շարժմանը ։
1941 թվականին՝ Մոլդովայի ԽՍՀ ձևովորումից հետո, ավարտել է Քիշնևի պետական գյուղատնտեսական ինստիտուտը։
Անդրեյ Լուպինի ստեղծագործությունները սկսել են տպագրվել 1932 թվականին։ Նրա ստեղծագործության մեջ իր արտացոլումն է գտել հեղափոխական շարժմանը մասնակցությունը։
Առաջին ժողովածուն՝ «Բանաստեղծություններ», հրատարակվել է 1947 թվականին։ Հեղինակը գրում է մոլդովական գյուղի կյանքի, ինչպես նաև պատերազմական տարիների իրադարձությունների մասին։ Այնուհետև լույս են տեսել «Вступление в балладу» (1954), «Мастер-созидатель» (1958), «Брат земли» (1959), «Закон гостеприимства» (1966) և այլ ժողովածուներ։ «Լույս» (1948) պիեսը նվիրված է մոլդովական գյուղի կոլեկտիվացման ժամանակ կատարված դեպքերին։ Լուպանը հեղինակել է նաև հուշագրություններ ու գրական-քննադատական հոդվածներ։ Մոլդովերեն է թարգմանել Ալեքսանդր Պուշկինի, Միխայիլ Լերմոնտովի, Նիկոլայ Նեկրասովի, Վլադիմիր Մայակովսկու, Ալեքսանդր Տվարդովսկու, Տարաս Շևչենկոյի և այլոց ստեղծագործությունները։
Անդրեյ Լուպանը եղել է Մոլդավիայի ԽՍՀ Գիտությունների ակադեմիայի ակադեմիկոս (1946—1962), ԽՍՀՄ Գրողների միության քարտուղար (1959-1971), ինչպես նաև ԽՍՀՄ Գերագույն խորհրդի 4-5-րդ նստաշրջանի ու Մոլդավիայի ԽՍՀ 2, 3, 6 ու 7-րդ նստաշրջանների դեպուտատ։
Անդրեյ Լուպանը մահացել է 1992 թվականի օգոստոսի 24-ին Քիշնևում։
Դանիել Բրոտեն
Դանիել Օմոիյա Բրոտեն (Daniel Omoya Braaten, մայիսի 25, 1982 թվական, Օսլո, Նորվեգիա), նիգերական ծագում ունեցող նորվեգացի ֆուտբոլիստ, Նորվեգիայի ազգային հավաքականի և նորվեգական «Բրան» ակումբի վինգեր ։
Վաղ կարիերա
Բրոտենը շնորհիվ իր վառ, ոչ ավանդական և գեղարվեստական խաղի ոճի դառնում է Նորվեգիայի առաջնության ամենաներկայացուցչական ֆուտբոլիստներից մեկը։ Նա մասնավորապես հայտնի է դառնում շնորհիվ իր առանձին տեխնիկական ունակությունների և ֆիզիկական ուճի և որպես ֆուտբոլիստ, որը կատարել է անսպասելի քայլեր խաղադաշտում։ Նա հայտնի էր նաև ոչ միայն իր տեմպերով այլև նրանով որ օգտագործում էր գնդակի վարման seal dribble ձևը ։
«Բոլթոն Ուոնդերերս»
2007 թվականի օգոստոսի 3-ին Բրոտենը պայմանագիր է կնքում «Բոլթոնի» հետ։ Ինչպես հաղորդվում էր տրանսֆերի արժեքը կազմում է 450 հազար ֆունտ։ Նա իր առաջին գոլը Անգլիայի Պրեմիեր Լիգայում հեղինակում է ակումբի կազմը համալրելուց երեք շաբաթ անց. «Ռեդինգի» դեմ խաղում նա հեղինակում է իր թիմի վերջին և երրորդ գոլը, իսկ խաղն ավարտվում է 3-0 հաշվով ։
«Թուլուզ»
Անգլիայում անցկացրած իր վերջին և ծանր մրցաշրջանից հետո Բրոտենը 2008 թվականի հունիսի 25-ին «Թուլուզի» հետ կնքում է 3 տարի ժամկետով պայմանագիր և տեղափոխվում է Ֆրանսիա ։ Նա կազմում էր Յուհան Էլմանդերի «Բոլթոն» տեղափոխման գործարքի մի մասը ։ Նոր թիմում նա իր առաջին գնդակը խփում է «ՊՍԺ»-ի դեմ հաղթական խաղում (4-1) ։
Միջազգային կարիերա
Բրոտենը Նորվեգիայի ազգային հավաքականում իր նորամուտը կատարել է դեռևս «Շեյդում» հանդես գալու տարիներին՝ 2004 թվականին ։ Հավաքականի կազմում նա մասնակցել է 25 խաղի և դարձել է 2 գոլի հեղինակ ։
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Կրասնոդարի բալետի թատրոն
Կրասնոդարի բալետի թատրոն (Краснодарский театр балета), Յուրի Գրիգորովիչի բալետի թատրոն, բալետի առաջին թատրոնը Կրասնոդարում, որը 1996 թվականից ղեկավարում է ԽՍՀՄ ժողովրդական արտիստ, ակադեմիկոս Յուրի Գրիգորովիչը։
Մտնում է Լեոնարդ Գատովի անվան «Պրեմիերա» ստեղծագործական միավորման կազմի մեջ ։ 2002 թվականից գործում է Կրասնոդարի երաժշտական թատրոնի բեմում։
Պատմություն
Կրասնոդարը երբեք չի ունեցել սեփական բալետը։ Սակայն 1991 թվականի օգոստոսի 15-ին քաղաքի վարչակազմի օժանդակությամբ ձևավորվող խմբի համար որպես գեղարվեստական ղեկավար է հրավիրվել Վ. Պակը։ Նա ինքն անձամբ է հավաքել թատերախումբը։ 1992 թվականի ապրիլի 17-ին կայացել է համերգ-շնորհանդեսը։ Թատրոնի առաջին ծրագրի մեջ են մտել հատվածներ Լյուդվիգ Մինկուսի «Պաքիտա», Ց. Պունիի Էսմերալդա, Պ. Գերտելի «Զուր զգուշավորություն», Ֆիքրեթ Ամիրովի «Հազար ու մի գիշեր», Պյոտր Չայկովսկու Քնած գեղեցկուհի, Պ. Օլդենբուրսկու «Ծովահեն» բալետներից, ինչպես նաև` տարբեր խորեոգրաֆիկ մանրապատումներ։
1996 թվականի հոկտեմբերին Լ. Գատովի հրավերով առաջին անգամ Կրասնոդար է եկել բալետմաստեր, ԽՍՀՄ ժողովրդական արտիստ, Լենինյան և ԽՍՀՄ պետական մրցանակների դափնեկիր, ակադեմիկոս Յուրի Գրիգորովիչը։ Նա համաձայնել է լինել Կուբանյան առաջին բալետի փառատոնի գեղարվեստական ղեկավարը, որն անց է կացվել 1996 թվականի հոկտեմբերի 18-22-ը` «Դ. Շոստակովիչը և համաշխարհային երաժշտական մշակույթը» միջազգային փառատոնի շրջանակներում։ Բալետի փառատոնին հրավիրվել է հայտնի խմբավար, Ռուսաստանի վաստակավոր արտիստ Ալեքսանդր Լավրենյուկը։ Չորս ամիս անց, 1997 թվականի հունվարի 4-ին, բեմադրվել է Պ. Չայկովսկու «Կարապի լիճը»` ըստ Յու. Գրիգորովիչի։ Կրասնոդարում «Կարապի լճի» պրեմիերայից հետո խորեոգրաֆը հայտարարել է, որ պատրաստվում է այդտեղ բեմադրել այն բոլոր 18 ներկայացումները, որոնք ինքը ժամանակին բեմադրել է Մեծ թատրոնում, ինչպես նաև` հայտարարել է Կրասնոդարի բալետի թատրոնի գեղարվեստական ղեկավար դառնալու մտադրության մասին։
Թատրոնի աշխատակազմն այսօր 100 մարդուց ավելի է։ Խումբը հյուրախաղեր է ունեցել Ֆրանսիայում, Իսպանիայում, Պորտուգալիայում, Նորվեգիայում, Ճապոնիայում, Կորեայում, Թուրքիայում, Մեծ Բրիտանիայում, ԱՄՆ-ում, Գերմանիայում և Հունաստանում։
Կրիաների շատրվան
Կրիաների շատրվան (Fontane delle Tartarughe), Ուշ Վերածննդի ոճի շատրվան, տեղակայված Հռոմում, Մաթեի հրապարակում (Piazza Mattei)։ Ստեղծվել է 1580 և 1588 թվականների միջև, ըստ ճարտարապետ Ջակոմո դելա Պորտայի (Giacomo della Porta) նախագծի, քանդակագործ Տադեո Լանդինիի կողմից (Taddeo Landini)։
Բրոնզե կրիաները, որոնք մագլցում են շատրվանի վերին թասին, ավելացվել են շատրվանի կառուցումից բավականին ուշ, 1658-1659 թվականներին, շատրվանի վերակառուցման ժամանակ, որն անց էր կացվում Լորենցո Բերնինիի կամ Անդրեա Սակիի կողմից։
Համարվում է, որ կրիաների ընկերակցությունում դելֆինները խորհրդանշում են «Շտապիր դանդաղ» կարգախոսը։ Ոմանք շատրվանը կապում են Յուպիտերի և Գանիմեդեսի մասին առասպելի հետ։
Պատմություն
Կրիաների շատրվանը, ինչպես և այլ ռենեսանսյան շատրվաններ, ստեղծվել է քաղաքի բնակչությանը խմելու ջրով ապահովելու նպատակով։ Այն մտնում է տասնութ շատրվաններից կազմված խմբի մեջ, կառուցված Հռոմում XVI դարում, Հռոմի պապ Գրիգորիոս XIII-ի հրահանգով, հին հռոմեական ջրանցույցների վերակազմավորման ժամանակ։
Շատրվանի շինարարութունը ֆինանսավորվում էր հռոմեական Մաթեի հարուստ ընտանիքի կողմից, որի պալատը գտնվում էր հարևանությամբ։ Ըստ ավանդույթի, տենց նոր կառուցված շատրվանի հիասքանչությունը այնքան է գերել հերցոգ Մաթեի ապագա անորը, որ նա միանգամից համաձայնում է կնության տալ իր աղջկան։ Դրանից հետո հերցոգը որոշում է որմնաշարել պալատի պատուհանը, որից բացվում էր այդ հիասքանչ տեսարանը։ Եվ մինչ այժմ պալատի պատուհաններից մեկը փակված է։ Սակայն, իրականում, ժամանակակից պալատը կառուցվել է շատրվանի շինությունից զգալիորեն ուշ։
Շատրվանի նախագիծը, ստեղծված Ջակոմո դելա Պորտայի կողմից, կրկնում էր արդեն գոյություն ունեցող նմանատիպ շատրվանների դիզայնը, գնդով ներքևում պատվանդանի վրա, որից ջուրը հոսում էր վերև և այնուհետև թափվում էր վերևից բազմանկյուն թասի մեջ։ Սակայն այդ շատրվանը տարբերվում է հիասքանչ ձևավորումով, որը հանձնարարված էր իրականացնել երիտասարդ քանդակագործ Տադեո Լանդինիին (1550—1596 թվականներ)։ Առաջին անգամ Հռոմում շատրվանը զարդարում էին ութ դելֆինների և չորս մերկ երիտասարդների մարմիններ։ Խանդակները նախապես ծրագրավորված էր պատրաստել մարմարից, սակայն այնուհետև որոշվում է նրանք պատրաստել բրոնզից, ինչը ավելի թանկ է նստում։ Երատասարդների քանդակները կատարված են մաներիզմի ոճով, փոխ առնված ֆլորենտական Նեպտունի շատրվանից։ Շատրվանը կազմված է քառակուսի ավազանից՝ աֆրիկյան մարմարից գնդով կենտրոնում, պատվանդանի վրա։ Գնդի շուրջը տեղադրված են Պուտտոյի չորս գլուխներ, որոնցից ավազան է հոսում ջուրը։ Ավազանի չորս կողմում տեղադրված են մարմարե կոնքեր։ Գնդի շուրջը չորս բրոնզե հանգստացող երիտասարդներ մեկ ոտքով հենվում են բրոնզե դելֆինների գլուխներին, որպեսզի, բռնվելով դելֆինների պոչերից, հասնեն այլ դելֆիններով վերին թասին։ Ջուրը դելֆինների բերաններից լցվում է կոնքերի մեջ, իսկ այնտեղից՝ ստորին ավազան։
Ջուրը շատրվան տրվում էր ջրանցույցից ինքնահոսով, սակայն, այդ վայրում բարձրության մի փոքրիկ անկման պատճառով, այն անբավարար էր։ Այդ կապակցությամբ դելֆինների ութ քանդակներից չորսը տեղափոխվեցին Կամպո դեի Ֆիորի հրապարակում գտնվող Fontana della Terrina շատրվան, իսկ այնուհետև, Սանտա Մարիա ին Վալիչելա եկեղեցու մոտ։
Սկզբնապես շատրվանը անվանում էին Մաթեի շատրվան(Fontana delli Mattei կամ )։ Այն միանգամից դառնում է բավականին հանրահայտ։ 1588 թվականին գրող Ջիրոլամո Ֆերուչին(Girolamo Ferrucci) այն անվանում է ամենագեղեցիկ և կատարյալ շատրվանը Հռոմում։ Շատրվանկ նկարել են այնպիսի նկարիչներ, ինչպես Ջովանի Բատիստա Ֆալդան (Giovanni Battista Falda)։ XVII դարում շատրվանը սխալմամբ ընդունում էի որպես Ռաֆայելի կամ Միքելանջելոյի ստեղծագործություն։
Չորս դելֆինների կեռացումով սկսվում է թվալ, որ բրոնզե երիտասարդների ձեռքերի բարձրացումը արդարացված չէ։ Հնարավոր է, որպեսզի լուծվի այդ խնդիրը և բարելավվի կոմպոզիցիան, ավելացվում են չորս բրոնզե կրիաները շատրվանի վերակազմավորման ժամանակ, պապ Ալեքսանդր VII-ի հրահանգով։ Վերակազմավորման ժամանակաշրջանը (1658—1659 թվականներ) նշված են շատրվանի եզրերում չորս մարմարե գլանաձև ձեռագրերում։ Կրիաները պատրաստվել են շատ իրատեսական, հնարավոր է, պատրաստված իրական կրիաների կաղապարներից։ Այն բանից հետո, երբ 1979 թվականին կրիաներից մեկը գողացվում է, կրիաների բոլոր քանդակները փոխարինվում են պատճեններով։
Արտաքին հղումներ
Կատեգորիա:Շատրվաններ Կատեգորիա:Հռոմի տեսարժան վայրեր
Ազատությանն աջակցության բանաձևի 907 ենթաբաժին
Ազատությանն աջակցության բանաձևի 907 ենթաբաժին. 1992 թվականի օգոստոսի 11-ին ԱՄՆ-ի Կոնգրեսն ընդունել է «Արտաքին գործառույթների, արտահանման ֆինանսավորման և հարակից ծրագրերի հատկացումների մասին» օրենքը (հակիրճ՝ «Ազատությանն աջակցության բանաձև»), որի 907 ենթաբաժնով ԱՄՆ կառավարությանն արգելել է ԱՀ-ի կառավարությանը ուղիղ օժանդակություն ցուցաբերել։ 1996 թվականին ընդունվել է դրույթ, որով ԱՄՆ նախագահին թույլատրվել է մարդասիրական օգնություն տրամադրել։ 1998 թվականին բացառությունների թիվը համալրվել է սպառազինությունների չտարածման ու զինաթափման ծրագրերում առևտրի ու զարգացման գործակալության կողմից օժանդակության տրամադրման թույլտվությամբ։ Արան զուգորդել են «Մետաքսի ճանապարհի ռազմավարական բանաձևի» անցկացման վարձերը, որը 1997 թվականին ԱՄՆ-ի Սենատի օրակարգ է մտել սենատոր Ս. Բրաունբեքի նախաձեռնությամբ և կրում էր «Ուղղում 1961 թվականի արտասահմանյան օգնության բանաձևի մեջ՝ Հարավային Կովկասի և Միջին Ասիայի երկրների տնտեսական և քաղաքական անկախությունը աստարող նպատակամղված օժանդակության մասին», որը հայտնի է որպես «Մետաքսի ճանապարհի՝ 1997 թվականի ռազմավարական բանաձև», որով չեղյալ է համարվել «Ազատությանն աջակցության բանաձևի» 907 ենթաբաժնի վերապահումը ԱՀ-ի նկատմամբ։ ԱՄՆ հայկական համայնքի ջանքերով երկու տարի շարունակ կանխվել է վերջինիս ընդունումը, և 1999 թվականին այն հանվել բանաձևից։ 2001 թվականի սեպտեմբերի 11-ին ԱՄՆ-ում կատարված ահաբեկչությունից հետո սենատոր Մըք Քոնելին առաջարկ է ներկայացրել բանաձևում փոփոխություններ կատարելու մասին, որով ԱՄՆ-ի նախագահին սահմանափակ իրավունք է տրվել հակաահաբեկչական գործողությունների անհրաժեշտությունից ելնելով՝ ժամանակավորապես կասեցնել 907 ենթաբաժնի գործողությունը։ 2000 թվականի հոկտեմբերի 24-ին այն ընդունվել է Սենատում։ Ըստ այդ փոփոխության՝ 907 ենթաբաժնի գործողությունը կասեցվել է մինչև 2003 թվականի դեկտեմբերի 31-ը. սակայն չի կարող խաթարել կամ խոչընդոտել Մինսկի խմբի շրջանակներում տարվող բանակցությունները կամ ՀՀ դեմ օգտագործվել հարձակողական նպատակներով։ ԱՄՆ-ի Կոնգրեսի համաձայնեցման հանձնաժողովը նոյեմբերի 14-ին վերջնական որոշում է կայացրել 907 ենթաբաժնի մեջ ուղղում կատարելու տեքստի վերաբերյալ և որը թույլ էր տալիս ԱՄՆ-ի վարչակազմին. հակաահաբեկչական գործողություններ իրականացնելու նպատակով, ռազմական օժանդակություն տրամադրել ԱՀ-ին՝ ուղղումների դրույթներում ամրագրված սահմաններում։ Սույն որոշումով պահպանվում էր Սենատի կողմից ընդունված ձևակերպումը և, դրան ի հավելում, ընդունվել է այսպես կոչված «զեկույցի լեզուն». «Սույն լեզուն հստակեցնում է Կոնգրեսի մտադրությունն առ այն, ու այսպիսի օգնության տրամադրումը չպետք է խաթարի Լեռնային Ղարաբաղի հակամարտության խաղաղ կաւգավորման բանակցությանն ուղղված շարունակվող ջանքերին, կամ օգտագործվի հարձակողական նպատակներով Կովկասյան տարածաշրջանի ուէրէ հայկական բնակչության (համայնքի) դեմ»։ Այս փոփոխությունը ԱՄՆ-ի վարչակազմի կողմից թարմացվել է նաև 2003 թվականի համար։
Շիտաո
Շիտաո (石涛, ներկայիս անունը՝ Չժու Ժոցզի 朱若极, վանական անունը՝ Դաոցզի, 道濟, ), Ցին դինաստիայի չինացի նկարիչ, վայելչագրող, գեղագիր, նկարչության տեսաբան ։ Նրա կեղծանունը բառացիորեն նշանակում է «քարացած ալիք»։
Կենսագրություն
Շիտաոն ազնվական ընտանիքից էր, որոնք մահացել են 1644 թվականի ներքին սպանդի ժամանակ։ Կենդանի մնացած ծառան երեխային ուղարկել է բուդդայական վանք։ 1651 թվականին Շիտաոն լքել է վանքը և մի ծառայի ուղեկցությամբ ճանապարհ ընկել։ Ապրել է Ուհանում, Խունան պրովինցիայում, Անհոյ պրովինցիայում, Նանկինում, Յանչժոուում։ 1690 թվականին գնացել է Պեկին, որտեղ փորձել է գտնել մի մեծահարուստ հովանավորի։ Անհաջող որոնումներից հետո հիասթափվել է բուդդիզմից։ 1693 թվականին ընդունել է դաոսականությունը և վերադարձել Յանչժոու, որտեղ մինչև իր մահը ապրել է քաղաքից դուրս գտնվող պարզ տնակում։
Աչքի է ընկել արտառոց կյանքով և արվեստով։ Երկար տարիներ ընկերություն է արել Չժու Դայի հետ։ Նամակագրական կապեր էր հաստատում նրա հետ՝ փոխանակելով թղթագլանններ։ Երբեմն նրանք միմյանց անավարտ աշխատանքներ էին ուղարկում․ մեկը սկսում էր, մյուսը՝ ավարտում։
Ստեղծագործություններ
Շիտաոն բարձր է գնահատել Նի Ցզանի և մի շարք այլ նախորդների ստեղծագործությունը, սակայն միտումնավոր շարժվում էր իր նորարարական ճանապարհով։ Խորապես ընդունելով զեն-բուդդիզմի և դաոսականության սկզբունքները՝ մի շարք գործերում նա հասել է ավանդական նկարչության և պատկերման սահմաններին, այդպիսիք է նրա «Տասը հազար տձև կետ» ստեղծագործությունը, որը հիշեցնում է Ջեքսոն Պոլլոքի ստեղծագործությունը։
Պահպանվել է նրա «Ինքնադիմանկար` բամբուկով և սոճով» ստեղծագործությունը։
Արտաքին հղումներ
Կատեգորիա:Չինացի նկարիչներ Կատեգորիա:Չինացի բանաստեղծներ Կատեգորիա:Կեղծանուններ
Բերկշիր շրջան (Մասաչուսեթս)
Բերկշիր շրջան (Berkshire County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 2.411 կմ² է, բնակչությունը՝ 131.219 մարդ (2010 թ. տվյալներով)։ Շրջկենտրոնն է Փիտսֆիլդ բնակավայրը։ Կազմավորվել է 1761 թ.։
Կատեգորիա:Մասաչուսեթսի շրջաններ
Իվանկովցի (գյուղ, Խմելնիցկիի շրջան)
Իվանկովցի (Іванківці), գյուղ Ուկրաինայի Խմելնիցկիի մարզի Խմելնիցկիի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Մոթեն (Բավարիա)
Մոթեն (Բավարիա) (Motten), կոմունա Գերմանիայի Բավարիա երկրամասում։ Ենթարկվում է Ստորին Ֆրանկոնիա շրջանին։ Մտնում է Բադ Կիսինգենի կազմի մեջ։ Բնակչությունը կազմում է 1794 մարդ (ըստ 2010 թվականի դեկտեմբերի 31-ի )։ Տարածքը կազմում է 23,80 կմ²։ Պաշտոնական կոդ՝ 09 6 72 134։ Քաղաքը բաժանված է 3 գյուղական շրջանների։
Արտաքին հղումներ
Կատեգորիա:Գերմանիայի քաղաքներ
Ծաղկավոր բույսերի ցեղեր (W)
Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից W տառով սկսվող 237-ը։
Աղյուսակի առաջին սյունակում տեղակայված են 237 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին) ։
Երկրորդ սյունակում նշված է ընտանիքը, որտեղ ներառված է տվյալ ցեղը։
Ալբերտ Մանասյան
Ալբերտ Վաղարշակի Մանասյան, հայ անասնաբույժ։ Անասնաբուժական գիտությունների դոկտոր (1992), պրոֆեսոր (1994)։
Կենսագրություն
Աշխատանքները վերաբերում են տավարի մարսողական և շնչառական համակարգերի ախտաբանության (մատղաշի թոքաբորբի կանխարգելման և բուժման) խնդիրներին։ Առաջարկել է բուժման աերոզոլային եղանակ և սարք (ԽՍՀՄ Ժողովրդական տնտեսության նվաճումների ցուցահանդես, արծաթե մեդալ, 1989)։
Համահեղինակ է «Գյուղատնտեսական կենդանիների ներքին ոչ վարակիչ 33 հիվանդություններ» (2000) և «Անասնաբուժական կլինիկական ախտորոշաբանություն » (2002) բուհական դասագրքերի։ ՀՀ անասնաբուժության (կենդանաբուժության բժշկության) ԳԱ հիմնադիր-նախագահ (2004 թվականից)։
Մահացել է 2011 թվականին ։
Ծանոթագրություններ
Կատեգորիա:Հայ անասնաբույժներ Կատեգորիա:Անասնաբուժական գիտությունների դոկտորներ Կատեգորիա:Հայ պրոֆեսորներ
Պավլովկա (գյուղ, Մարքսովսկի շրջան)
Պավլովկա (Павловка), գյուղ Ռուսաստանի Սարատովի մարզի Մարքսովսկի շրջանի կազմում։
Բնակչությունը վերջին գրանցված տվյալներով կազմում էր 1600 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1767 թվականին հիմնադրված բնակավայրեր Կատեգորիա:Ռուսաստանի Սարատովի մարզի Մարքսովսկի շրջանի բնակավայրեր
Հայկական կակաչ
Հայկական կակաչ, կակաչազգիների ընտանիքի պատկանող բուսատեսակ։ Այն առաջին անգամ նկարագրել է Ավգուստին Պիրամուս դը Կոնդոլը։ Հայկական կակաչը երբեմն անվանում են նաև անատոլիական կակաչ։
Նկարագիր
Հայկական կակաչը միամյա, երկամյա կամ բազմամյա, 20-40 սմ բարձրության հասնող բույս է, ծաղիկը թավշյա է, ալ կարմիր գույնի, ցողունը՝ կանաչ, կոկոնը նշտարաձև է, տերևները նստադիր են և մազմզոտ։ Ծաղկում է հուլիս-օգոստոս ամիսներին։ Ծաղիկները համեմատաբար փոքր են, նուրբ, ճառագայթաձև և համաչափ։ Պտուղը 0.8- 1.2 սմ ունեցող պարկուճ է, սերմերը մանր են։
Տարածումը
Հայկական կակաչը աճում է սկսած 1700-ից մինչև 3400 մետր բարձրադիր տարածքներում՝ հողի մանրախիճ կամ կրաքարային բաղադրություն ունեցող վայրերում։
Հանդիպում է Թուրքիայի հարավ-արևելքում, Վանա լճի և Արարատ լեռան մերձակա վայրերում, ինչպես նաև՝ Իրանի և Հայաստանի բարձրադիր գոտիներում։
Սիսիանի լեռնանցք
Սիսիանի լեռնանցք, Արագլի, Բեչենագի լեռնանցք, Բիչանագի լեռնանցք, Բիչանակի լեռնանցք, Բիչանաղի լեռնանցք, Բիչենագի լեռնանցք, Բիչենակի լեռնանցք, Բիչենաղի լեռնանցք, Բիջենակի լեռնանցք, Բչնաղի լեռնանցք, Բջնաղի լեռնանցք, Սայրադուրք - լեռնանցք Հայաստանի Սյունիքի մարզում, Զանգեզուրի լեռնաշղթայի հյուսիսային մասում։ Բարձրություն 2345 մ։ Տարածքը ջրառատ է, ծածկված փարթամ բուսականպւթյամբ։ Այստեղով է անցնում Սիսիան-Նախիջևան (Մ-2 - R-49) 93 կմ-անոց ավտոմայրուղին, որի անցումը դեպի Նախիջևան փակ է։ Սիսիանի լեռնանցքը միմյանց է կապում Որոտանի և Նախիջևանի գետահովիտները ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Սյունիքի մարզի լեռնագրություն
Զանովո (գյուղ, Չապլիգինսկի շրջան)
Զանովո (Заново), գյուղ Ռուսաստանի Լիպեցկի մարզի Չապլիգինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1932 թվականին հիմնադրված բնակավայրեր Կատեգորիա:Ռուսաստանի Լիպեցկի մարզի Չապլիգինսկի շրջանի բնակավայրեր
Կայաարադի
Կայաարադի, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Ռոգ (գյուղ, Սերեդինա-Բուդայի շրջան)
Ռոգ (Ріг), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Ռոգ գյուղում բնակվում էր 9 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Բրիստոլ շրջան (Մասաչուսեթս)
Բրիստոլ շրջան (Bristol County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 1.440 կմ² է, բնակչությունը՝ 548.285 մարդ (2010 թ. տվյալներով)։ Շրջկենտրոնն է Թոնտոն բնակավայրը։ Կազմավորվել է 1685 թ.։
Կատեգորիա:Մասաչուսեթսի շրջաններ
Ծիծեռնակաբերդ (հնավայր)
Ծիծեռնակաբերդ, բրոնզեդարյան հնավայր Երևանում, Հրազդանի աջ ափին։ Ըստ ավանդության՝ այստեղ եղել է հայոց սիրո աստվածուհի Աստղիկի տաճարը, որի երկրորդ հարկում ապրող ծիծեռնակները, որպես սուրհանդակներ, լուրեր էին տանում Աստղիկի սիրեցյալին՝ Վահագն աստծուն (այստեղից էլ առաջացել է Ծիծեռնակաբերդ անունը)։
Պեղումներ
1925 թվականին, Երևանգէսի շինարարության ժամանակ, Հրազդանի ձախ ափին հայտնաբերվել են ուշ բրոնզի դարի դամբարաններ, որոնցում գտնվել են սև, կարմիր, դեղնավուն, ուղիղ և ալիքաձև գծանախշերով խեցեղեն, վանակատից ցլեպներ, բրոնզե ջարդված թուր, մարդկանց և կենդանիների ոսկորներ։ Հրազդանի ձորում գտնվում է անմշակ քարերից կառուցված և մանր քարերով լցված պարսպով (հյուսիսային և հարավային կողմերից) կիկլոպյան ամրոց, որն արևելքից պաշտպանվել է գետի ջրերով։ Գետի աջ ափին պահպանվել են շենքերի մնացորդներ։
Մեծ եղեռնին նվիրված հուշարձանի կառուցման ժամանակ բացված դամբարաններից մեկում հայտնաբերվել են լավ պահպանված գունազարդ կճուճներ։ Հուշարձանից արևելք՝ անտառի մեջ, նույնպես պահպանվել են հնագույն շենքերի հիմքեր (հավանաբար՝ փոքր բնակավայրի հետքեր)։ Ծիծեռնակաբերդը դեռևս լավ ուսումնասիրված չէ։ 1967 թվականին Ծիծեռնակաբերդում բացվեց Մեծ եղեռնի հուշարձանը։
Ակսել Պոլսեն
Կենսագրություն
Պոլսենը ծնվել է Ակերում Քրիստինիայի (ներկայումս՝ Օսլո) Հաագին Օլսենի (1822-1918 թվականներ) և վաճառական Յոհան Փիթեր Պոլսենի (1820–1887 թվականներ) ընտանիքում։ Նա մեծացել է Օսլոյում, որտեղ իր հայրը սուրճի խանութ էր աշխատեցնում։ Նա սահել սկսել է վաղ տարիքից և 1870 թվականից արդեն մրցել է և չմշկավազքում և գեղասահքում։ 1882 թվականին նա չմշկավազքի աշխարհի առաջնություններում Վիեննայում և ստացել է հավելյալ մրցանակ գեղասահքում նոր տեսակի թռիչքի համար, որը նա կատարել է չմշկավազքի ժամանակ և որը անվանվել է իր անունով ։ 1883 թվականի ձմռանը Պոլսենը գնացել է Հյուսիսային Ամերիկա մասնակցելու մի շարք չմշկավազքի մրցումների։ 1883թվականի փետրվարի 8-ին Վաշինգտոն Պարկում՝ (Washington Park), Բրուկլին (անգլ.՝ Brooklyn), Նյու Յորք (New York) անց է կացվել բացօթյա մրցավազք։
1885 թվականի սկզբում նա հաղթել է և չմշկավազքի, և գեղասահքի առաջնություններում Համբուրգում և 1885 թվականի փետրվարի 26-ին 3 մղոնանոց մրցավազք է ունեցել մեկ ուրիշ հայտնի գեղասահորդի՝ Ռենկ վան դեր Զիի հետ Ֆրոգներկիլենում։ Մրցավազքը գրավել է 20,000-30,000 հանդիսատեսի։
Պոլսենը կրել է աշխարհի չմշկավազքի չեմպիոնի տիտղոսը 1882 թվականից մինչև 1890 թվականը, նա պարտվել է այն 1890 թվականին Հ. Ջ. Մակքորմիքին Hugh McCormick (D). New Brunswick Sports Hall of Fame  3 մղոնանոց մրցավազքում Մինեպոլիսում (Minneapolis, Minnesota): Բացի ակսել թռիչքից նա նաև հորինել է առաջին ժամանակակից չմուշկները՝ կոշիկին ամրացված մետաղյա շեղբով։ Իր հոր մահից հետո նա աշխատեցրել է սուրճի խանութը իր եղբոր՝ Էդվինի հետ մինչև 1936 թվական։ Նա ամուսանցել է երկու  անգամ, առաջին անգամ՝ 1885 թվականին Քեթրին Ուլիամսի հետ, ամուսնալուծվել է 1890 թվականին և երկրորդ անգամ ամուսնացել է Աննա Էլիզ Նիկոլեսենի հետ (1865-1935 թվականներ)։
Ծանոթագրություններ
Կատեգորիա:Գեղասահք Կատեգորիա:Նորվեգացի գեղասահորդներ Կատեգորիա:Նորվեգացի չմշկորդներ
Թեզիում Սովիչի
Թեզիում Սովիչի, սանտալազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Վտանգման սպառնացող վիճակին մոտ գտնվող տեսակ է, որը հանդիպում է Դարեղեգիսի ֆլորիստիկական շրջանում և աճում՝ Երևանի ֆլորիստիկական շրջանում։ Տեսակի գոյությանը ուղղակի վտանգ չի սպառնում։ Կապված հատկապես տարածքների ինտենսիվ յուրացման հետ՝ աճման պայմանների փոփոխությունը կարող է առաջացնել տեսակի բնակության շրջանի կրճատում։ Քանի որ տեսակի հիմնական տարածման շրջանը գտնվում է Հայաստանի սահմաններից դուրս, սպառնալիքի կատեգորիան նվազեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա։ Ընդգրկված չէ CITES-ի և Բեռնի կոնվենցիաների հավելվածներում ։
(4397) Յալոպեզ
(4397) Յալոպեզ (Jalopez), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 9-ին Ֆելիքս Ագիլարի աստղադիտարանի կողմից Էլ Լիոնսիտոյում ։
Միջին հեռավորությունը Արեգակից կազմում է 2,311313 ա. մ., առավելագույնը մոտենում է 2,0368 ա. մ. հեռավորության վրա և հեռանում 2,5858 ա. մ. ։ Արեգակի շուրջ մեկ ամբողջական պտույտ է կատարում 1283,47 երկրային օրվա ընթացքում, իր ուղեծրով շարժվելով միջինում 0,280489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,47° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջոն Մելորի Էշեր
Ջոն Մելորի Էշեր (John Mallory Asher, )՝ ամերիկացի դերասան, ռեժիսոր, սցենարիստ, պրոդյուսեր։ Նա հայտնի դարձավ Գիտության հրաշքներ սերիալում Գարիի դերը կատարելով։
Կենսագրություն
Ծնվել է Էդվարդ Մելորի և Ջոյս Բուլիֆանտի դերասանների ընտանիքում։ Նրան որդեգրել է Ջոյս Բուլիֆանտիի երրորդ ամուսինը՝ ռեժիսոր Ուիլյամ Էշերը։ Նա և դերասանուհի Ջենի Մակարտին ամուսիններ են սկսած 1999 թվականի սեպտեմբերից մինչև 2005 թվականի սեպտեմբերը։ Նրանք ունեն մեկ երեխա՝ Էվան Ջոզեֆ Էշերը, որի մոտ հայտնաբերել են աուտիզմ հիվանդությունը։
Ծանոթագրություններ
Կատեգորիա:Ամերիկացի դերասաններ Կատեգորիա:Կինոռեժիսորներ այբբենական կարգով Կատեգորիա:Ամերիկացի կինոպրոդյուսերներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Ամերիկացի կինոօպերատորներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի կինոսցենարիստներ
Իվաշկովցի (գյուղ, Խմելնիցկիի շրջան)
2001 թվականի տվյալներով Իվաշկովցի գյուղում բնակվում էր 159 մարդ։ Բնակավայրը զբաղեցնում է 0,548 կմ² տարածք։ Բնակչության խտությունը կազմում էր 290,15 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Սոթքի լեռնանցք
Սոթքի լեռնանցք, Զոդի լեռնանցք, Սոդքի լեռնանցք, լեռնանցք Հայաստանի Հանրապետության Գեղարքունիքի մարզի և Արցախի Հանրապետության Շահումյանի շրջանի սահմանագլխին, Արևելյան Սևանի լեռնաշղթայում՝ 2366 մ բարձրության վրա։ Սևանա լճի ավազանը կապում է Թարթառի հովտին ։
Հանդիպում ոլորասանդուղքի վրա
Հանդիպում ոլորասանդուղքի վրա կամ Հանդիպում աշտարակի աստիճանների վրա կամ Հելելիլ և Հիլդեբրանդ (The Meeting on the Turret Stairs), Ֆրեդերիկ Ուիլյամ Բերթոնի 1864 թվականի ջրաներկ նկարն է, որն այժմ գտնվում է Իռլանդիայի ազգային պատկերասրահում։ Բարթոնը ծնունդով իռլանդացի էր այս նկարն ստեղծելու ժամանակ ապրել է Լոնդոնում, որտեղ հետագայում դարձել է Ազգային պատկերասրահի տնօրեն։ 2012 թվականին քվեարկությամբ նկարն իռլանդական հանրության կողմից  ընտրվել է որպես Իռլանդիայի ամենասիրված նկար՝  քննադատների ներկայացրած 10 ստեղծագործությունների ցուցակից ։
Թեմա
Նկարի թեման Հելելիլի սիրո պատմությունն է, որ սիրահարվել է իր թիկնապահ Հիլդեբրանդին։ Ջորջ Էլիոթն այդ մասին նշել է. «Թեման կարող էր դառնալ աշխարհի ամենագռեհիկ բանը. նկարիչը այն բարձրացրել է զտված հույզերի ամենաբարձր աստիճանին» ։
Նկարում սիրահարված զույգ է պատկերված, որը գրկախառնվել է աշտարակի աստիճանների վրա։ Ակնհայտ է, որ տղամարդն ու կինը գաղտնի են շփվում են և կարող են միասին լինել ընդամենը մի քանի րոպե։ Հելելիլին թագավորի դուստրն էր,իսկ Հիլդեբրանդը նրան հսկող 12 ասպետներից մեկն էր։ Թեև Հիլդեբրանդը նույնպես արքայազն էր՝ Անգլիայի թագավորի որդին, բայց Հելելիլի հայրը նրան համարում էր դստեր համար ոչ պիտանի թեկնածու։ Սիրահարները որոշել են փախչել՝ վերցնելով թագավորական գանձարանը։ Նրանց հետապնդել են, բայց խիզախ ասպետ Հիլդեբրանդը հակահարված է տվել և սպանել թագավորին և նրա վեց որդիներին։ Հելելիլը խնդրեց իր սիրելիին խնայել ամենափոքրին՝ յոթերորդ եղբորը։ Բայց հենց դա անելուց հետո Հիլդեբրանդը կորցրել է իր ուժը և պարտվել։ Կրտսեր եղբայրը Հելելիլին հետ է տարել պալատ՝ նրա մազերով կապելով ձիու թամբին։ Եղբայրը պնդել է մահապատժի ենթարկել Հելելիլին, բայց մայրը խղճացել է նրան և վաճառել նրան ստրկության։ Հելելիլն թագուհու ստրուկ է դարձել, որին պատմել է իր պատմությունը, որից հետո մահացել է ։
Գրական նախօրինակներ
Պատմությունը վերցված է միջնադարյան դանիական բալլադից, որը թարգմանել էր Ֆրեդերիկ Ուիլյամ Բերթոնի ընկեր Ուիթլի Սթոքսը  և տպագրվել է «Հելելիլ և Հիլդեբրանդ» վերնագրով Ֆրեյզեր ամսագրում 1855 թվականին։ Ավելի ուշ այն թանգարանին է նվիրել բանաստեղծի քույրը՝ Մարգարեթ Սթոքսը ։ Ավելի հայտնի է Ուիլյամ Մորիսի նույն բանաստեղծության թարգմանությունը, որը կոչվում է «Հիլդեբրանդ և Հելելիլ» ։
Նկարի պահպանություն
Նկարիչը չի դիմացել յուղի կամ, ավելի հավանական է, լուծիչների հոտին, ուստի նկարել է միայն ջրային հիմքով ներկերով՝ ջրաներկով և գուաշով։ «Հելելիլ և Հիլդեբրանդ. հանդիպում աշտարակի աստիճաններին» կտավը նկարել է ջրաներկով, ուստի ժամանակի ընթացքում այն ​​փչանում է արևի լույսի ազդեցությամբ։ Այդ պատճառով նկարը պահպանվում է հատուկ պաշտպանիչ տուփի մեջ ։
Արտաքին հղումներ
Կատեգորիա:1864 նկարներ
Խոսե Մարիա Կալյեխոն
Խոսե Մարիա Կալյեխոն (José María Callejón, ), իսպանացի ֆուտբոլիստ, հանդես է գալիս Նապոլի ֆուտբոլային ակումբում, որպես կիսապաշտպան։ Կալյեխոնը համարվում է Ռեալ Մադրիդի ֆուտբոլային դպրոցի սան, 2011-2013 թվականներին հանդես է եկել Ռեալ Մադրիդի կազմում։ 2014 թվականին նա առաջին անգամ հանդես եկավ Իսպանիայի ֆուտբոլի ազգային հավաքականի կազմում։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:1987 ծնունդներ Կատեգորիա:Ֆուտբոլի կիսապաշտպաններ Կատեգորիա:Փետրվարի 11 ծնունդներ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Պավլովկա (գյուղ, Գրյազնյատսկոե գյուղական բնակավայր)
Պավլովկա (Павловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ժողովուրդ (օրաթերթ, Բեյրութ)
«Ժողովուրդ», քաղաքական, հասարակական օրաթերթ։
Պատմություն
Լույս է տեսել 1932 թվականին Բեյրութում։ Խմբագիր՝ Միհրան Աղազարյան։ Գաղափարական տարաձայնություններ է ունեցել դաշնակցության հետ։
Մեծ տեղ է հատկացրել միջազգային քաղաքական իրադարձություններին, տեղեկատվական լուրերին, ՀՕԿ-ի և ՀԲԸՄ-ի գործունեությանը։
Անդրադարձել է Հայաստանի գիտության ու մշակութային ձեռքբերումներին, նաև տպագրել լեզվաբանության, մանկավարժության, գրականության ու պատմության հարցերի վերաբերյալ հոդվածներ։
Կատեգորիա:Քաղաքական պարբերականներ
Մնացական Իսկանդարյան
Մնացական Իսկանդարյան (17 մայիսի, 1967, Լենինական, Հայկական ԽՍՀ), խորհրդային հայ հունահռոմեական ոճի ըմբշամարտիկ, մարզիչ, Եվրոպայի կրկնակի չեմպիոն (1991, 1992), աշխարհի եռակի չեմպիոն (1990, 1991, 1994), Օլիմպիական խաղերի չեմպիոն (1992)։ ԽՍՀՄ սպորտի վաստակավոր վարպետ (1991)։ Ռուսաստանի վաստակավոր մարզիչ (2000)։
Կենսագրություն
Մնացական Իսկանդարյանը ծնվել է 1967 մայիսի 17-ին Լենինականում (Գյումրի)։ Հունահռոմեական ըմբշամարտով սկսել է զբաղվել 1978 թվականից՝ Կորյուն Մովսեսյանի գլխավորությամբ։ 1987 թվականին երիտասարդների շրջանում դարձել է աշխարհի չեմպիոն։ 1988-1991 թվականներին ընդգրկված է եղել ԽՍՀՄ ազգային հավաքականի կազմում։ 1989 թվականի դարձավ Եվրոպայի առաջնության արծաթե մեդալակիր։ 1990 թվականին տեղափոխվեց ծանր քաշային կարգ և դարձավ աշխարհի չեմպիոն, իսկ 1991 թվականին դարձավ և՛ Եվրոպայի և՛ աշխարհի չեմպիոն։
1992 թվականին ներկայացնելով Հայաստանը Միացյալ թիմում, հաղթեց Եվրոպայի առաջնությունը և Օլիմպիական խաղերը Բարսելոնայում։ Հետո հանդես եկավ Ռուսաստանի դրոշի ներքո։ 1994 թվականին երրորդ անգամ դարձավ աշխարհի չեմպիոն։ 1996 թվականին մասնակցեց Ատլանտայի Օլիմպիական խաղերին։ Դրանից հետո ավարտեց սպորտային կարիերան և անցավ մարզչական կարիերայի։ 1996 թվականից համարվում է Ռուսաստանի երիտասարդական հավաքականի մարզիչը։
2012 թվականին ընդգրկված է եղել Ըմբշամարտի միջազգային ֆեդերացիայի(FILA) Փառքի տանը ։
Արտաքին հղումներ
Կատեգորիա:Մայիսի 17 ծնունդներ Կատեգորիա:1967 ծնունդներ Կատեգորիա:Գյումրի քաղաքում ծնվածներ Կատեգորիա:Հայ ըմբշամարտիկներ Կատեգորիա:Ռուս ըմբշամարտիկներ Կատեգորիա:ԽՍՀՄ ըմբշամարտիկներ Կատեգորիա:Հունահռոմեական ոճի ըմբշամարտիկներ Կատեգորիա:Ըմբշամարտի աշխարհի չեմպիոններ Կատեգորիա:Ըմբշամարտի Եվրոպայի չեմպիոններ Կատեգորիա:Օլիմպիական խաղերի հայաստանցի մեդալակիրներ Կատեգորիա:Օլիմպիական խաղերի ոսկե մեդալակիրներ Կատեգորիա:Ըմբշամարտի մարզիչներ Կատեգորիա:Խորհրդահայեր
Տրիգոլո
Տրիգոլո (Trigolo), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 1645 մարդ, խտությունը կազմում է 103 մարդ/կմ²։ Տարածքը գրավում է 16 կմ²։ Էլեկտրոնային փոստ - 26018, հեռախոսային կոդ - 0374։
Ծանոթագրություններ
Կատեգորիա:Իտալիայի բնակավայրեր
Սևարա Նազարխան
Սևարա Նազարխան, փոփ, ժողովրդական և ռոք երգչուհի, ավանդական ուզբեկական երաժշտության կատարող, կոմպոզիտոր։ Ուզբեկստանի Հանրապետության և Մերձդնեստրի վաստակավոր արտիստ։
Կենսագրություն
Ծնվել է 1976 թվականի դեկտեմբերի 23-ին Լենինսկ քաղաքում (Անդիժանի մարզ, Ուզբեկական ԽՍՀ, ԽՍՀՄ)՝ ուզբեկական ժողովրդական երաժշտության կատարողների ընտանիքում։ 1998-2003 թվականներին սովորել է Ուզբեկստանի պետական կոնսերվատորիայում։
Սևարա Նազարխանը սկսել է երգել T-solo խմբի կազմում, որում ընդգրկված են եղել նաև Կարեն Գաֆուրջանովը, Ալիշեր Մադումարովը և Զարինան։ Խումբը հանդես է եկել միայն ա կապելլա կատարումներով։ Ավելի ուշ Սևարան երգել է Sideris խմբում, որը ստեղծվել է Մանսուր Թաշմատովի կողմից և բաղկացած է եղել չորս աղջիկներից, սակայն հայտնի է դարձել միայն մեներգային կարիերան սկսելուց հետո՝ ժողովրդական երաժշտությունը կատարելով ժամանակակից մոտիվներով։
Լինելով հաջողակ փոփ երգչուհի Ուզբեկստանում, 2000 թավակնին Լոնդոնում ծանոթացել է Փիթեր Գեբրիելի հետ և ստացել է իր Realworld Records լեյբլում երաժշտական ալբոմ ձայնագրելու առաջարկ։
2000 թվականի սեպտեմբերին արժանացել է «Նիհոլ» պետական մրցանակի, 2 տարի անց՝ 2002 թվականի օգոստոսին արժանացել է Ուզբեկստանի Հանրապետության վաստակավոր արտիստի կոչմանը ։ Տարբեր տարիների «Տարոնա» վարկածով ճանաչվել է լավագույն երգչուհի։
2004 թվականին Սևարային հաղթանակ է շնորհվել «Best Asian Artist» (Ասիայի լավագույն արտիստ) անվանակարգում «BBC World Music Award» հեղինակավոր մրցանակի հանձնման շրջանակներում ։ Հաջորդ երկու տարիները Սևարան և նրա խումբն անցկացրել են շարունակական շրջագայություններ, որոնց աշխարհագրությունն ընդգրկել է ամբողջ Կենտրոնական Եվրոպան և Ասիան։ Այդ ընթացքում Սևարան ելույնթեր է ունեցել նաև Մոսկվայում։
Ալբոմներ
2003 թվականին թողարկվել է նրա Yo’l Bo’lsin ալբոմը։ Ալբոմի երաժշտական պրոդյուսերը ֆրանսիացի հայտնի երաժիշտ և պրոդյուսեր Էկտոր Զազուն է։ Ալբոմը ջերմորեն ընդունվել է եվրոպացի երաժշտական քննադատների կողմից, որոնք այն անվանել են տարվա ամենակատարյալ թողարկումներից մեկը։
Դրան հաջորդել է Սևարայի մասնակցությունը Փիթեր Գեբրիելի «Growing Up» համաշխարհային շրջագայությանը, որի ընթացքում կայացել է ավելի քան 50 համերգ Եվրոպայի, ԱՄՆ-ի և Կանադայի խոշորագույն հարթակներում։
2007 թվականին Realworld Records-ը թողարկել է Sen երկրորդ ալբոմը։ Ալբոմի պրոդյուսերներ են Բրունո Էլինգեմը (Bruno Ellingham), որն աշխատել է այնպիսի խմբերի հետ, ինչպիսիք են Goldfrapp-ը, Nine Inch Nails-ը, Doves-ը և պետերբուրգյան լեգենդար երաժիշտ Վիկտոր Սոլոգուբը («Տարօրինակ Խաղեր», «Deadushki»):
2010 թվականին «Սևարա և Էլֆ» կեղծանունով թողարկել է «Այնքան հեշտ» ալբոմը, որն իր մեջ ներառում է Սևարայի երգերը տարբեր հեղինակների բանաստեղծություններով ։ 2013 թվականին ալբոմը վերահրատարակվել է «Միստերիա» ընկերության կողմից, որի մեջ ավելացվել է «Ես այնտեղ չկամ» երգը։
Հեռուստատեսություն
2012 թվականին Սևարան մասնակցել է Առաջին ալիքի «Ձայնը» նախագծին։ Ընտրել է Լեոնիդ Ագուտինի թիմը և հաջողությամբ անցել է շոուի երկու փուլ, սակայն երրորդ փուլում դուրս է մնացել նախագծից ։
2013 թվականին մասնակցել է Առաջին ալիքի «Աշտարակ» նախագծին։ Կրոնական հայացքների պատճառով հանդես է եկել հատուկ փակ լողազգեստով։ Ստացել է վնասվածք և այդ պատճառով իր տեղը զիջել է երգիչ Դանկոյին, որին մինչ այդ զրկել էին նախագծում ելույթ ունենալու հնարավորությունից ։ 2013 թվականի նոյեմբերին մասնակցել է խոհարարական «Ճաշելու ժամանակը» հաղորդմանը, որը հեռարձակվել է Առաջին ալիքով։ Նոյեմբերի 30-ին Երաժշտության տանը ներկայացվել է երգչուհու ռուսալեզու Նամակներ ալբոմը։
2014 թվականի փետրվարի 14-ին՝ Մեծն Բաբուրի (1483-1530, Հնդկաստանում Բաբուրիդների կայսրության հիմնադիր) ծննդյան օրը Տաշքենդի «Ուզբեկստան» հյուրանոցի համերգասրահում Սևարան հանդես է եկել նրա ստեղծագործությանը նվիրված ծրագրով։ Համերգի ընթացքում Սևարան երգեր է կատարել Բաբուրի գազելներով և բանաստեղծություններով։ Ուղիղ մեկ տարի անց՝ 2015 թվականի փետրվարի 14-ին, Սևարան հանդես է եկել նույն երգացանկով։
Ֆիլմագրություն
= Սկավառակագրություն =
Դյուկս շրջան (Մասաչուսեթս)
Դյուկս շրջան (Dukes County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 269 կմ² է, բնակչությունը՝ 16.535 մարդ (2010 թ. տվյալներով)։ Շրջկենտրոնն է Էդգարթաուն բնակավայրը։ Կազմավորվել է 1695 թ.։
Կատեգորիա:Մասաչուսեթսի շրջաններ
Յազ
Յազ, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Զաշեեկ
Զաշեեկ (Зашеек), գյուղ Ռուսաստանի Մուրմանսկի մարզի Պոլյարնիե Զորի քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Պոլյարնիե Զորի քաղաքային օկրուգի բնակավայրեր
Լա Պուեբլա դե լոս Ինֆանտես
Լա Պուեբլա դե լոս Ինֆանտես (իսպ.՝ La Puebla de los Infantes) բնակավայր և մունիցիպալիտետ Իսպանիայում, գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Նորտե դե Սևիլյա շրջանում։ Տարածքը կազմում է 155 կմ2։ Բնակչությունը՝ 3221 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 78 կմ։ Քաղաքի հովանավորը համարվում է սուրբ Նուեստռա Սենյոռ դե լաս Ուեռտաս։
Արտաքին հղումներ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Սպիտակի լեռնանցք
Սպիտակի լեռնանցք, Սիպտակի լեռնանցք, լեռնանցք Փամբակի լեռնաշղթայի կենտրոնական մասում՝ 2378 մ բարձրության վրա ՝ Հայաստանի Լոռու և Արագածոտնի մարզերի սահմանագլխին ։ Միմյանց է կապում Փամբակի և Քասաղի հովիտները։ Սպիտակի լեռնանցքով է անցնում Ապարան-Սպիտակ ավտոճանապարհը։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Լոռու մարզի լեռնագրություն Կատեգորիա:Արագածոտնի մարզի լեռնագրություն
Սթիվ Բուլոք
Սթիվ Բուլոք (Steve Bullock, ), ամերիկացի քաղաքական գործիչ, Մոնտանա նահանգի 23-րդ նահանգապետը (2013-2021)։ Դեմոկրատական կուսակցության անդամ է։
Բուլոքը 2018-2019 թվականներին եղել է Նահանգապետերի ազգային ասոցիացիայում։
Կենսագրություն
Բուլոքը ծնվել է 1966 թվականին Միզուլա քաղաքում՝ ուսուցիչների ընտանիքում, և մեծացել Հելենա քաղաքում ։ Մայրը՝ Պենի Քոփսը (Penny Copps), Հելենա քաղաքում եղել է դպրոցի խորհրդի հոգաբարձուն, իսկ խորթ հայրը՝ Ջեք Քոփսը (Jack Copps), դպրոցական տեսուչ Հելենա և Բիլլինգս քաղաքներում ։ 1984 թվականին Բուլոքն ավարտել է Հելենայի ավագ դպրոցը, որից հետո Կալիֆոռնիայի «Claremont McKenna» քոլեջում և Կոլումբիայի համալսարանում սովորել է իրավունք ։
1990-ականների սկզբին Բուլոքը սկսել է գործունեությունը որպես իրավաբանական խորհրդական։ Մասնավորապես, եղել է Մոնտանա նահանգի այն ժամանակվա քարտուղար Մայք Կունիի օգնականը։ Այդ ժամանակ նաև աշխատել է Մոնտանայի արդարադատության քարտուղարությունում և 1997 թվականից մինչև 2001 թվականը եղել Է նահանգի գլխավոր դատախազ Ջո Մազուրեկանի տեղակալը։
2000 թվականին Բուլոքը Մոնտանայի գլխավոր դատախազների թեկնածու էր, սակայն պարտվեց ներկուսակցական փրայմերիզները։ 2001-2004 թվականներին աշխատել է Վաշինգտոնի «Steptoe & Johnson» իրավաբանական ընկերությունում։ Նա նաև Ջորջ Վաշինգտոնի համալսարանում հրավիրված պրոֆեսոր-ուսուցչապետ էր։ 2004-2008 թվականներին Հելենա քաղաքում ղեկավարել է սեփական իրավաբանական ընկերությունը, որտեղ ներկայացրել է հասարակ մարդկանց, սպառողական կազմակերպությունների, արհմիությունների, ոստիկանների, ինչպես նաև մասնավոր ձեռնարկությունների շահերը։ 2008 թվականին դարձել է Մոնտանայի գլխավոր դատախազ ։
2012 թվականին Բուլոքն ընտրվել է Մոնտանայի նահանգապետ, և հաջորդ տարվա հունվարի 7-ին երդվել է ։
2020 թվականի նախագահական ընտրությունների թեկնածու է ։
Ամուսնացած է Լայզա Դոունզի հետ (Lisa Downs), ունեն երեք երեխա ։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացի իրավաբաններ Կատեգորիա:Ամերիկացի փաստաբաններ Կատեգորիա:ԱՄՆ-ի նախագահական ընտրություններ 2020 թեկնածուներ
Հուլիոս Պոմպոնիուս Լաետուս
Հուլիոս Պոմպոնիուս Լաետուս՝, նախահեղափոխական գրություններում Լետո (իտալ. Giulio Pomponio Leto, ), իտալացի հումանիստ և պատմաբան։
Արքայազն Ջովաննի Սանսեվերինոյի ապօրինի որդին։
Կենսագրություն
Հուլիոս Պոմպոնիուս Լաետուսը ծագումով Կալաբրիայից է, Հռոմում սովորել է Լորենցո Վալլայի մոտ, ապա դասավանդել Հռոմի համալսարանում։ 1465 թվականին Հռոմում հիմնել է հումանիստների «Հռոմեական ակադեմիա»-ն, որտեղ նա ուսումնասիրել է հին փիլիսոփայությունը, քննադատել միջնադարյան սխոլաստիզմը և կաթոլիկ եկեղեցին։ Պողոս Երկրորդը, համարելով այս Ակադեմիայի անդամներին դավադիրներ և անբարոյական աթեիստներ, ձերբակալել է նրանց և փակել Ակադեմիան։ Պոմպոնիուսը փախել է Վենետիկ, բայց արտահանձնվել Հռոմի պապին, բանտարկվել ու խոշտանգվել։ Սիքստոս IV-ի օրոք ակադեմիկոսներն ազատ են արձակվել, և Պոմպոնիուսը շարունակել է իր նախկին գործունեությունը ։
1472-1473 թվականներին Պոմպոնիուսը շրջել է Ռուսաստանի հարավային մասում, և իր տպավորությունները ներկայացրել Վերգիլիոսի «Գեորգիկների» մեկնաբանություններում:Պատմական աշխատության մեջ «Կեսարը» ուրվագծել է Հռոմեական կայսրության և Բյուզանդիայի III-ից VII-րդ դարերի պատմությունը։
Արտաքին հղումներ
Կատեգորիա:Իտալացի գրողներ Կատեգորիա:Իտալացի պատմաբաններ Կատեգորիա:Իտալացի փիլիսոփաներ
Զիլովո (գյուղ, Տուրիի շրջան)
Զիլովո (Зілове), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1511 թվականին։
2001 թվականի տվյալներով Զիլովո գյուղում բնակվում էր 60 մարդ։ Բնակավայրը զբաղեցնում է 0,416 կմ² տարածք։ Բնակչության խտությունը կազմում էր 144,23 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1511 թվականին հիմնադրված բնակավայրեր
Աուգսբուրգի հաշտություն
Աուգսբուրգի հաշտություն, կամ Աուգսբուգի համաձայնագիր, հաշտության համաձայնագիր, որն 1555-ի սեպտեմբերի 25-ին Աուգսբուրգ քաղաքում կնքվել է Սրբազան Հռոմեական կայսրության կայսր Կառլոս V-ի և Շմալկալդինյան դաշինքի զորքերի միջև։
Այս համաձայնագրով պաշտոնապես ավարտվեց Սրբազան Հռոմեական կայսրությունում կրոնական երկու խոշոր ուժերի՝ լյութերականության և կաթոլիկության հակամարտությունը։ Համաձայնագրով հաստատվեցին կաթոլիկների և լյութերականների իրավունքները․ մասնավորապես, ցանկացած համայնքի ղեկավար ինքն էր որոշում այս երկու կրոններից որին հարեր, իսկ համայնքի ղեկավարին ենթակա գյուղացին կամ քաղաքացին պետք է դավաներ նույն կրոնն, ինչ համայնքի ղեկավարը, կամ գաղթեր այլ համայնք։